‘Vermiste’ man help soek na homselfBeyhan Mutlu (Foto: Vaziyet/Twitter) Beyhan Mutlu van Turkye, wat as vermis aangemeld is ná hy besope van sy vriende af weggedwaal het, het later by ŉ groep mense aangesluit wat owerhede gehelp het om na hom te soek. Plaaslike media berig die 50-jarige Mutlu, wat in die Inegöl-distrik noordwes van die Bursa-provinsie woon, is Dinsdag as vermis aangemeld. Hy was besope toe hy in ŉ woud van sy vriende af weggedwaal het, het die Daily Sabah berig. Sy vrou en vriende het hom as vermis aangemeld toe hulle hom vir ŉ paar ure lank nie in die hande kon kry nie. Hy het later by ŉ groep aangesluit wat owerhede gehelp het om na ŉ vermiste man te soek. Toe lede van die soekparty sy naam begin roep het, het hy geantwoord: “Hier is ek!” Hy het ŉ beëdigde verklaring by die polisie afgelê voor hulle hom huis toe geneem het. Dis nie duidelik of hy hoegenaamd beboet sal word nie. Bursa’nın İnegöl ilçesinde, Beyhan Mutlu isimli şahıs, kendisi için başlatılan arama çalışmalarını başkası için zannederek saatlerce kendini aradı. Ekipler, arama çalışmasıyla ilgili tutanak düzenleyip kayıp şahsı evine bıraktılar. pic.twitter.com/yhVaPSh7wY — Vaziyet (@vaziyetcomtr) September 28, 2021